**LĒMUMS**

LIEPĀJĀ

|  |  |
| --- | --- |
| 2021.gada 22.jūlijā | Nr.276/9  (prot. Nr.9, 8.§) |

Par tīkla reklāmas izvietošanu Liepājā

Pamatojoties uz Ministru kabineta 2012.gada 30.oktobra noteikumu Nr.732 “Kārtība, kādā saņemama atļauja reklāmas izvietošanai publiskās vietās vai vietās, kas vērstas pret publisku vietu” 31.2.apakšpunktu, starp Liepājas pilsētas domi un sabiedrību ar ierobežotu atbildību “RIGABURGER” 2016.gada 30.jūnijā noslēgto līgumu “Par tīkla reklāmas izvietošanu Liepājas pilsētā”, izskatot SIA “RIGABURGER” 2021.gada 27.maija vēstuli “Par sadarbības turpināšanu”, Liepājas valstspilsētas pašvaldības domes pastāvīgās Pilsētas attīstības komitejas 2021.gada 15.jūlija lēmumu (sēdes protokols Nr.8), Liepājas valstspilsētas pašvaldības dome **nolemj:**

1. Slēgt līgumu “Par tīkla reklāmas izvietošanu Liepājas pilsētā” ar SIA “RIGABURGER” (reģistrācijas Nr.40003666476; juridiskā adrese: Brīvības gatve 388A, Rīga), nosakot līguma termiņu uz 5 (pieciem) gadiem, par reklāmas izvietošanu pieturvietu nojumēs šādās vietās Liepājā:

1.1. Grīzupes ielā autobusu pieturvietā “Pagrieziens uz Centrālo slimnīcu” virzienā uz centru;

1.2. Brīvības ielā autobusu pieturvietā “Esperanto iela” virzienā no centra;

1.3. Brīvības ielā autobusu pieturvietā “Metalurgs” virzienā no centra;

1.4. Ziemeļu ielā autobusu pieturvietā “Lauma” virzienā no centra;

1.5. Brīvības ielā tramvaja pieturvietā “Dzelzceļnieku iela” virzienā uz centru.

2. Pilnvarot Liepājas pilsētas pašvaldības iestādi “Liepājas pilsētas būvvalde” slēgt lēmuma 1.punktā minēto līgumu.

3. Gadījumā, ja SIA “RIGABURGER” vainas dēļ līgums netiek noslēgts viena mēneša laikā no lēmuma pieņemšanas dienas, lēmums zaudē spēku.

4. Liepājas valstspilsētas pašvaldības izpilddirektora vietniekam (būvniecības jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas pilsētas būvvaldei, Izpilddirektora birojam, Finanšu pārvaldei, Nekustamā īpašuma pārvaldei, pašvaldības aģentūrai “Liepājas sabiedriskais transports”, SIA “RIGABURGER” | |